Everybody Needs a Man

"Everybody Needs a Man" (בעברית: "כולם צריכים גבר") הוא סינגל של המפיק המוזיקלי הישראלי עופר ניסים, שהוקלט על ידי הזמרת-יוצרת הישראלית מאיה סימנטוב. הוא יצא לאור ב-26 באוקטובר 2014, על ידי חברת התקליטים עופר ניסים מיוזיק, כסינגל שלא מתוך האלבום. את "Everybody Needs a Man" כתבה סימנטוב לבדה, בדומה לשירים נוספים שהוציאה עם ניסים וזאת, בנוסף לכך שהוא הופק על ידי ניסים גם כן. מילות השיר עוסקות בקהילה הגאה ועל כך ש"כולם צריכים גבר" (כשם השיר). "Everybody Needs a Man" הפך לאחד משירי הלהט"ב הפופולריים ביותר בישראל והוא מבוצע במצעדי הגאווה המתקיימים במדינה מדי שנה. בשנת 2023 דורג "Everybody Needs a Man" במקום הראשון ברשימת "מצעד הלהיטים של עופר ניסים" שפורסמה לכבוד מצעד הגאווה בתל אביב לאותה השנה. לאחר שניסים וסימנטוב הוציאו את "All the Love" בשנת 2014, הוחלט להוציא שיר נוסף בשם "Everybody Needs a Man" שנכתב על ידם והופק על ידי ניסים. השיר פורסם במקור כבר ב-23 בספטמבר 2014, אך הועלה לרשתות הזרמות המוזיקה השונות ב-26 באוקטובר באותה השנה. ביצירתו היה מעורב המוזיקאי הישראלי ינון יהל. כאשר יצא, זכה "Everybody Needs a Man" להצלחה ארצית בשל היותו שיר להט"ב שהותאם למסיבות, למצעדי הגאווה ולמועדונו הלילה השונים. הקליפים שלו צברו במצטבר מיליוני צפיות ביוטיוב, והוא השיר המושמע ביותר של ניסים וסימנטוב בספוטיפיי, עם למעלה מ-9.8 מיליון השמעות בסך הכול; דבר שהפך אותו לאחד מהשירים הישראלים המושמעים ביותר בכל הזמנים בספוטיפיי. במרוצת השנים, בוצע השיר במספר מצעדי גאווה שהתקיימו בערים שונות בישראל, כמו גם במסיבות של ניסים ובאירועי גאווה ומוזיקה שונים. במופע ה"זהב" שקיים איל גולן לציון 30 שנים לקריירה שלו, בוצע השיר בשילוב עם "לא מבינה עברית". על המסכים הוצגו קטעי וידאו של סימנטוב. באותה השנה, יצא לאור מאשאפ של "Everybody Needs a Man" ו-"WTF" מאת עדן בן זקן. במהלך הופעה שקיים ניסים בפורום באר שבע בוצע השיר גם כן. במרוצת השנים זכה "Everybody Needs a Man" לביקורות חיוביות מטעם מבקרי המוזיקה. הוא הפך לאחד מהשירים המזוהים ביותר של ניסים וסימנטוב. במאקו סקרו בחיוב את הקליפ שלו וכינו את השיר "המנון מועדונים בכל העולם". בכתבה נוספת שפורסמה במאקו במסגרת "להיט בראש" הוגדר השיר בתור "הלהיט הכי גדול של הקיץ". במסגרת הכתבה, ראיינו את סימנטוב, וכשנשאלה על הדמיון והשוני בין שיריה "Danger Love" ו-"Everybody Needs a Man" שיצאו זה בסמוך לזה, השיבה: ”אני לא רואה סתירה בין השירים. לכל אמן יש כמה צדדים, בדיוק כמו בחיים. כולנו אנשים מורכבים, לפעמים נחשף הצד הרגיש יותר ולפעמים דווקא מתוך החיבור הזה שלי לקהילה, והאפשרות שלי לתת 'קול' לכל מיני מחשבות או רגשות על רחבת הריקודים וליצור הזדהות עם המילים, זה נותן לי קצת יותר חופש להשתעשע. בסופו של דבר, מדובר במוזיקה שמטרתה לעשות טוב לאנשים: פעם אנחנו אחרי פרידה ופעם רוצים פשוט להשתחרר וליהנות”. בשנת 2023 דורג "Everybody Needs a Man" במקום הראשון ברשימת "מצעד הלהיטים של עופר ניסים" שפורסמה לכבוד מצעד הגאווה בתל אביב לאותה השנה. הווידאו קליפ הרשמי של "Everybody Needs a Man" הועלה לערוץ היוטיוב של עופר ניסים ב-24 בספטמבר 2014. במהלך הפקת וצילומי הקליפ שיתף פעולה ניסים ביחד עם מפיק המסיבות הישראלי שמעון שירזי. בתחילתו, ניתן לראות צילומים של דוגמן ובהמשך, מוצגים ציורים שונים. לאחר מכן, מוצג סגל העובדים שעוסק בתפירה ועיצוב תלבושות. לאחר קטע העיצוב והצגת הסגל, מתחלף הקליפ לסצנה בה מנגן ניסים את השיר ליד מדרגות נעות, עליהן עולים ויורדים דוגמנים ודוגמניות. במהלך תצוגת האופנה, ישנו מסך עליו מוצגת סימנטוב, כשהיא מבצעת את השיר; מתחת לקליפ כתוב בשפות שונות "כולם צריכים גבר". בקליפ של "Everybody Needs a Man" השתתפו מספר רב של ידועניות וידוענים, כדוגמת: עופר ניסים, מאיה סימנטוב, יעל פוליאקוב, אילן פלד, נועם פרוסט, קרן מור, מיה דגן וגל אוחובסקי. הוא בוים בידי ישי קרני וצולם במוזיאון תל אביב לאמנות. קליפ אלטרנטיבי של השיר צבר למעלה מ-9 מיליון צפיות בסך הכול. סרטון השיר "Everybody Needs a Man" באתר יוטיוב Everybody Needs a Man, 2017-12-12, נבדק ב-2022-06-22 Offer Nissim - עופר ניסים (Ft. Maya Simantov) – Everybody Needs a Man, נבדק ב-2022-06-22 עמית קוטלר, בחודש הבא: מסיבת הגאווה הגדולה בתולדות המדינה, באתר ynet, 11 במאי 2015 אתם בחרתם: Everybody Needs A Man הוא הזוכה במצעד הלהיטים של עופר ניסים, באתר ‏מאקו‏, 9 ביוני 2023 Offer Nissim feat Maya Simantov Everybody Needs A Man, נבדק ב-2022-06-22 Offer Nissim - Pride 2022, נבדק ב-2022-06-22 אייל גולן ועופר ניסים בסט דאנס מטורף - Everybody needs a man | לא מבינה עברית, נבדק ב-2022-06-22 Everybody Needs A Man x WTF (Jacob Markman Mashup), נבדק ב-2022-06-22 Offer Nissim - Everybody Needs A Man 28.11.14 Forum Be'er-S, נבדק ב-2022-06-22 יונתן למזה, ‏כל אחד צריך קליפ, באתר ‏מאקו‏, 24 בספטמבר 2014 אדיר רון, ‏להיט בראש, באתר ‏מאקו‏, 11 בספטמבר 2014